Так, беларусы даўжэй, чым астатнія краіны Еўропы захоўвалі паганскія традыцыйныя культы. Дагэтуль у нас захавалася шмат рытуалаў – тое самае калядаваньне… Каляды, Купальле, тая самая Масьленка… Пласты паганства, пасьля новы пласт хрысьціянства, ну і дадалася яшчэ савецкая абраднасьць. Савецкая ўлада імкнулася ня проста зьнішчыць рэлігію, а замяніць яе ідэалогіяй. І калі стала зразумела, што марксізм як ідэалогія ня можа распаўсюдзіцца на ўсе сферы жыцьця, то шлюб, нараджэньне, шмат якія жыцьцёвыя рэчы савецкая ўлада напоўніла сваімі рытуаламі, запазычваючы тэхналогію ад хрысьціянства. І сёньня гэта ў такім міксе існуе – усё разам…